JohanHeinsen/ENO huggingface dataset:
Viborger Samler, 1839-10-30
Constantinopel, den 2den Octbr. Den Note, Porten i de sidste Dage af Septbr. har adresseret til Repræsentanterne for de store Magter, er af følgende Jndhold: "J den Note, Porten i Løbet af August adres serede til Repræsentanterne for de fem store Magter, udtalte den det Ønske, at de høie Magter, der havde paataget sig at ordne det ægyptiske Spørgsmaal, maatte findes villige til at tage de fornødne Midler i Overveielse, for at føre Mehemed Ali tilbage til sin Pligt, formaae ham til at udlevere den storherlige Flaade, afstaae fra sine overdrevne Fordringer, og opfordre ham til, rolig at oppebie de Dispositioner, der maatte tages ved Hielp af de fem Magters Mægling og den høie Ports Sanction. – Siden den Tid har Porten uafladelig erholdt Beviser paa de fem Magters venskabelige Hensigter; den tager derfor ikke i Betænkning at lade de store Hoffers gode Villie vederfares Retfærdighed, og den er ingenlunde uvidende om de mangfoldige Vanskeligheder, de maatte have truffet paa under Udførelsen af deres høihjertede Hensigter. Jmidlertid er mere end en Maaned forløben, uden at den imellem de fem Magter afsluttede Overeenskomst (accorild) har viist nogen Virkning, der kan føre til det store Maal, de have foresat sig. Jfølge deres bekjendte Viisdom maae de store Magter indsee, hvor ønskeligt det maa være for den osmanske Regjering, at see snarest muligt Enden paa en Tilstand, der er Porten til stor Skade, og tillige truer Verdensfreden, da nye Spirer til Uorden og Tvedragt dagligen fremskyde. Sultan, Abbul-Medschids Thronbestigelse betegnedes ved en stor Naadesact, da nemlig hans Høihed tilgav Paschaen af Ægypten alle hans tidligere begaaede Forseelser, og indrømmede hans Børn Arveret. Denne Velgierning lønnede Paschaen med den sorteste Utaknemlighed. Det er almindelig bekjendt, at han ikke alene har vægret sig ved at tilbagegive den tyrkiske Flaade, der ved det feigeste Forræderi overleveredes ham, men at han endog nu bestræber sig for at ophidse de Sultanen underkastede Provindser til Opstand, og overhovedet viser det meest fiendske Sind imod Porten. Desuagtet vedbliver Porten at udvise Høimodighed, og den er endnu beredt til at tilstaae Mehemed Ali den arvelige Besiddelse af Ægypten for hans Børn, og skienke ham Tilgivelse for alt det Anstødelige og for enhver Forbrydelse, som han hidtil har begaaet. Paa disse Betingelser vil Hans Høiheds Regjering stedse være redebon til at undertegne en Overeenskomst med den ægyptiske Vasal. Og dennes Opførsel, efterat en saadan Convention er afsluttet, vil afgjøre, hvorvidt Mehemed er værdig til yderligere Naadesbeviisninger, hvilke dog kun ville være at ansee som Følger af en frivillig udviist, souverain Naade. Den høie Port anmoder de fem Herrer Repræsentanter at meddele deres respective Regjeringer Portens Haab om, at de høie mæglende Magter ville gribe de meest passende Midler for, saa snart som muligt, at kunne løse det ægyptiske Spørgsmaal paa en tilfredsstillende Maade.
Viborger Samler, 1839-10-30
London, den 13de Octbr. Over Resultaterne af Baron Brunows Underhandlinger hviler endnu et Slør, igjennem hvilket det i Begyndelsen var saa meget vanskeligere at see, som Lord Palmerston aabenbart i Underhandlingernes Løb nogle Gange saaledes modificerede sine Anskuelser om Forslagenes Antagelighed, at de meest modsigende Efterretninger udbredtes iblandt Publicum. Forledet af sin øieblikkelige Stemning imod Frankerig, fat lede han med den ham eiendommelige momentane Livelighed Tanken om en brittisk, russisk Demonstration imod Mehemed Ali, hvilket inddirecte ogsaa vilde have været en Demonstration imod Hoffet i Tuilerierne. Men hans Colleger i Cabinettet, isærdeleshed Lord Melbourne, erklærede sig næsten eenstemmig imod en saadan Retning af den engelske Politik. Efterretningen herom frembragte i Paris den gunstigste Virkning, befæstede den gamle Alliance paa ny, og forenede de forskjellige Anskuelser om Mehemed Alis Fordringer i den Grad, at der nu med Hensyn til Syrien kun synes at herske følgende Differents Frankerig ønsker, at hele Syrien, dog med Undtagelse af Adana, maa tilfalde Vicekongen, medens Cabinettet i St. James kun vil, at Syrien indtil St. Jean d'Acre skal indrømmes Paschaen. Det synes endvidere, at begge Parter ere blevne enige om at høre Fyrsten af Metternichs Mening om dette Anliggende (paa Johannisbergskal Præsidenten for det brittiske Geheimeraad, Marquis af Lansdomne, i de sidste Dage have havt flere Confereneer med den østerrigske Storcantsler,) og at ansee den østerrigske diplomatiske Veterans Afgjørelse som en Rettesnor for deres Mægling.
Viborger Samler, 1839-10-30
Sud de Marseille meddeler et Brev fra Alexandrien af 2de Octbr. (?) i hvilket det hedder, at det engelske Dampskib Vulcan var den 30te Septbr. ankommet med Jnstructioner til den engelske Generalconsul, Oberst Campbell. Man formeente, at hine indeholdt den Meddelelse, at Magterne havde besluttet at anvende Tvangsmidler for atter at komme i Besiddelse af den tyrkiske Flaade. Efterat have modtaget sine Depescher begav Campbell sig til den franske Consul, Cochelet, hos hvem ogsaa Grev Medem indfandt sig. Efter Conferencen afreiste den Sidste strax til Rosette, for at tale med Vicekongen, men kom atter tilbage uden at have faaet Mehemed i Tale. Paschaen var nemlig afreist til Cairo to Timer førend den russiske Diplomats Ankomst. – Snart derefter ankom den franske Paketbaad fra Constantinopel med Depescher til Vicekongen. Denne erholdt dem i CafreZayar, om Natten imellem den 4de og 5te. Han stod op for at læse dem igjennem, og udraabte, efter at have gjennemseet dem, meget glad: "Sultanen og Sultaninden, ere mine Venner; længe vil Chosrew ikke kunne holde sig Dag for Dag bliver han mere forhadt. Paschaen fortsatte sin Reise til Cairo, hvorfra han ikke agter at vende tilbage førend til næste Foraar. Saaledes gaaer i det mindste Ryg let. Derved sættes Generalconsulerne i stor Forlegenhed; de ville sandsynligviis indhente Jnstructioner for at kunne følge ham til Ægyptens gamle Hovedstad. Som Grund til Paschaens Afreise fra Constantinopel anfører man hans Frygt for den tyrkiske Flaades Mandskab, imellem hvilket Spor til Misfornøielse viser sig. Den engelske Consul har forlangt to Skibe til sine Landsmænds Beskyttelse i Alexandrien; den franske Consul ligeledes; den østerrigske Generalconsul har underrettet sine Landsmænd om Østerrigs Tiltrædelse til den engelske tyrkiske Handelstractat.
Viborger Samler, 1839-10-30
Jndenlandske Efterretninger.
Viborger Samler, 1839-10-30
Kjøbenhavn, 29de October. J Anledning af Hendes Majestæt Dronningens høie Fødselsdag fandt den sædvanlige Høitidelighed Sted igaar Aftes (28de Octbr.) paa Theatret. Majestæterne, der igjennem de illuminerede Gader kjørte til Skuespilhuset, hilsedes ved deres Ankomst der med overordentlig og vedholdende Jubel, og nedenstaaende Sang, forfattet af Prof. Heiberg, blev afsunget af det talrigt forsamlede Publicum. Lad Sangens Fugl sig hæve Paa Glædens klare Dag, Og kjækt i Luften svæve Med kraftigt Vingeslag. Som Offer lad den bringe. Til Dagens Fest sit Qvad, Og bære paa sin Vinge Til Festens Krands et Blad. Og lad de glade Toner Sig svinge, som i Dands, Derhen, hvor Aanden throner Bag Diademets Glands, Hvor Hjerters Herskerinde. Saavidt som Danmark naaer, Har Hjerter vidst at binde Med Baand, som ei forgaaer. Saa tidt som Aaret bringer. Den elskte Dag igjen, En Sang i Hjertet klinger, Og Læben tolker den. Hvad Tanken sammenfatter, Sig samler i vort Chor: En Moder og en Datter. Er Sangens Tvilling Ord. Du Stjerne paa vor Himmel, Octobernattens Sol.
Viborger Samler, 1839-10-30
En Dronning i den Brimmel, Som krandser Nordens Pol! Lad ved din Straale gløde. Vor Fremtids Efteraar, Jmens dit Lys imøde Det danske Hjerte slaaer.
Viborger Samler, 1839-10-30
Da Majestæterne forlode Theatret, lod atter den almindelige Jubel. (Berl. Tid.)¬
Viborger Samler, 1839-10-30
J Forgaars Eftermiddag døde Geheime-Conferentsraad Frederik Hauch, Storkors af Dannebrog og Dannebrogsmand, forhenværende General-Postdirecteur. (Dag.)
Viborger Samler, 1839-10-30
Cancellist i Cancelliet Møller er bleven constitueret son Assessor i Viborg Landsoverret, saalænge Justitiarius Schjønnings Sygdom vedvarer. (Ah. A.)
Viborger Samler, 1839-10-30
Jdag staaer den store Malerisamling paa Christiansborg Slot for sidste Gang aaben i indeværende Aar.
Viborger Samler, 1839-10-30
Efter en i disse Dage udkommen trykt "Beretning om det havnske Asylselskab og dets Virksomhed have Hovedstadens 3de Børneasyler siden 1ste Decbr. 1835 været afbenyttede af 785 og besøges nu af 470 Børn. Selskabet har opsamlet en Capitalfond af 7378 Rbd. foruden en 3 pCt. Obligation paa 700 Pd. Sterl.
Viborger Samler, 1839-10-30
Den i Mandagsavisen omtalte Mand, der ihielsloges af en nedfaldende Luge, var en kgl. Rideknægt ved Navn Andersen.
Viborger Samler, 1839-10-30
Kammerraad H. Hellesen bekjendtgjør i Berl. Tid.:at da den, ifølge Jndbydelse til Eiendomsbesiddelse i Danmark om at indtræde som Medlemmer i en Creditforening, tegnede Sum har viist sig utilstrækkelig, saa seer den projecterede Forening sig ikke istand til at constituere sig.
Viborger Samler, 1839-10-30
J Forgaars opførte Brødrene Tourniaire for fuldt Huus den første Forestilling efter deres Tilbagekomst, ved hvilken de havde den Ære at blive modtagne med et levende og længe vedholdende Bifald. Uagtet Antallet af Selskabets Medlemmer for Øieblikket er betydelig indskrænket, manglede Forestillingen dog hverken Afvexling eller Jnteresse, og nod Tilskuernes Bifald og Tilfredshed. M. Gauthier har for kort siden havt det Aheld ved et Fald fra Hesten at brække Benet, og vil derfor en Tid lang savnes. Om kort Tid vil imidlertid flere nye Medlemmer, Herrer og Damer, der skulde være særdeles udmærkede i deres Konst, indtræffe til Selskabet. (Dagen.) Det hedder i Kbhavn, at man snart kan vente Jomfru Grahn hjem igjen hertil, og det skal stærkt omventileres, om hun atter vil blive ansat her. J Paris har hun i den senere Tid ikke kunne dandse, som der siges, formedelst en daarlig Fod. (Ah. A.)¬
Viborger Samler, 1839-10-30
J Justitssagen Justitsraad Salicath contra Tiltalte suspenderet Fuldmægtig i Zahlkammeret, Secretair Hans Apollo Klemp (Auditeur Liebenberg) der tiltaltes for bedrageligt Forhold m.v. er Mandagen den 28de October, afsagt følgende Høiesterets-Dom: Secretair Hans Apollo Klemp bør have sit Embede som Fuldmægtig i Zahlkammeret forbrudt samt betale i Erstatning til den Kongelige Kasse 102 Rbd. 1 Mk. Sedler og Tegn. J Henseende til Actionens Omkostninger bor Lands-Over- samt Hof- og Stads=Rettens Dom ved Magt at stande. J Salarium til Justitsraad Sali cath for Høiesteret betaler Tiltalte 39 Rbd. Sølv. –
Viborger Samler, 1839-10-30
Ved den indankede Lands-Over- samt Hof- og StadsRets-Dom var Tiltalte dømt til at have sit Embede forbrudt samt til at hensættes i Fængsel paa Vand og Brod i 6 Gange 5 Dage. (Berl. Tid.)¬
Viborger Samler, 1839-10-30
J Løverdags blev der inden Lands-Over- samt Hof og Stads=Retten afsagt Dom i den mod Skarpretteren Raunholdt anlagte Sag, for at have udviist en pligtstridig Adfærd ved Forbedringshuusfange Gustav Schmidts Henrettelse. Tiltalte blev idømt en Mulct af 20 Rbd. Sølv til Kjøbenhavns Fattigvæsens Hovedkasse foruden at udrede Actionens Omkostninger. (Kbhp.)
Viborger Samler, 1839-10-30
Det unge Menneske, som paa Frederiksborg Amtstue i Aug. d. A. frastial Fuldmægtig From 1305 Rbd., ved at dirke hans Pult op med en Lysesax, er ved LandsOverretten dømt til eet Aars Forbedringshuusarbeide. Ved Underretten var han kun dømt til 6 Gange 5 Dages Fængsel paa Vand og Brød.
Viborger Samler, 1839-10-30
En Dame, bekjendtgjør i Commissions-Tid, at franske og tydske Personer kunne faae Underviisning i Dansk for 4 s. Timen. Betalingen ønskes samme Time, da Jngen veed sin sidste. Underviisning i Religion kan faaes gratis om Morgenen tidligt og om Aftenen. Det er i de sidste Dage stille med Kornvarer. – Speculation til de seneste Priser findes ikke, og i hvorvel Sælgerne holde godt imod, ville Priserne ved de smaa Omsætninger ikke holde sig. Der er solgt i disse Dage Hvede, god Vare 7 Rd. 80 s. - 8 Rd., her. Rug, do. do. 4 Rd. 48 s. - 5 Rd., her. 2rad. Byg, 110 Pd., 4 Rd. 32 s., do. do. 100 Pd., 4 Rd. 1624 s., do. do. 108. Pd., 4 Rd., ombord i Provindserne. Havre 33 Rd. 32. st., ber. Erter 5 Rbd. 48 s. - 6 Rd., her. Raps, uden Omsætning. Prisen omtrent 7 3/4 Rd. pr. Td. i Partier, omb. i Provindserne. (Ht.)
Viborger Samler, 1839-10-30
Paa St. Croix ere Udsigterne til en god Høst og høie Priser meget lovende. (Berl. Tid.)
Viborger Samler, 1839-10-30
Hs. Majestæt Kongen af Sverrig og Norge har ladet Capitain Ludvig Meyn af Flensborg tilstille en Sølvpocal, som Belønning fordi han forrige Aar i Marts reddede Mandskabet fra det af den norske Marine-Lieutenant Hetting førte, strandede Skib, Fortuna". (Jtzeh. Wochbl.) Slagelse. Den 23de Oct afbrændte en Udflyttergaard i Kirke=Flinterup ved Sorø. Gaarden afbrændte aldeles, ligesom Ind- og Udbo, den indhøstede Sæd, 7 Sviin og en Kalv blev et Rov for Luerne. Jntet var assureret. Aarsagen til Jldens Opkomst vides ikke. (Sl. A.) Læss, den 23de Octbr. Natten til den 19de De. stødte paa Grund Syd af Øen Briggen "Anine Nielsine", Capit. P. C. Jacobsen af Svendborg, paa Reise fra Kallundborg til London med Byg. Efterat have udkastet 2 a 300 Tdr., og udlodset i de derefter ankomne Bjergeres Baade 66 Tdr. Byg, kom Skibet flot og fortsatte Reisen ubeskadiget. Ladningseiernes 3/3 Dele af det Bjergede blev igaar solgt, og udbragte circa 3 Rbd. 1 Mk. 8 s. pr. Td., og af det Udkastede, som senere for endeel opfiskedes, blev Eiernes Part ligeledes solgt og udbragt til c. 1 Rbd. 5 Mk. pr. Td. Der opfistedes c. 90 Tdr., hvoraf Bjergerne fik Halvdelen. (Ab. A.) Fuldmægtig hos den suspenderede Byfoged Lassen i Frederikshavn, Exam. Juris C. T. Foss, har til det kgl. danske Cancellie indgivet en Klage over – Assessor Algreen Ussing, fordi denne ved et Forhør over Hr. Foss skulde have negtet ham et Forsvar for Protocollen. Hr. Foss giør i sin Klage – der in extens er forlangt indrykket i Aarhuus Avis – det kgl. danske Cancelli opmærksom paa at man har begaaet en stor Feil, som leder til Misbrug og Vilkaarlighed, naar Magten gives i Hænderne paa en Mand, som ikke besidder, Hjerte og god Villie." Formodentlig vil det kgl. danske Cancelli, især ved Besættelsen af forenede Dommer- og Justitsembeder, nok tage sig Exam. juris Foss's lærerige bemærkning til Hjerte. (Aalb. Av.)¬
Viborger Samler, 1839-10-30
J Aarh. A. efterlyses fra Aarhuus Mølle Student Johannes Dahl, der, efter i nogle Dage at have befundet sig i en sygelig Tilstand, pludselig i Søndags Aftes Kl. 6 er forsvunden, uden at man har kunne komme til mindste Kundskab om, hvor han er. Randers. J Løverdags kunde let have skeet en stor Ulykke, idet et Par løbske Bønderheste, midt under Torvetiden, fore igjennem een af de forkerigeste Gader. Flere Mennesker, som derved bleve rendte overende, slap imidlertid lykkeligviis derfra med mindre betydelige Contusioner. (Rand. Av.)
Viborger Samler, 1839-10-30
Viborg. Som man erfarer, skal Skive Toldvæsen, Natten mellem afvigte Mandag og Tirsdag, en Miilsvei, fra Virksund, have været heldigt til at attrapere et ParLandkræmmere fra Vardekanten, der meget standsmæssigen kom kjørende hver i sin Vogn. Det Confiskerede skal, som Rygtet siger, beløbe sig til henimod et Par Tusinde Rbd.
Viborger Samler, 1839-10-30
Reisende med Dampskibet Dania. Fra Kallundborg til Aarhuus: Etatsraad Schønning med Frøken Søster, Overlærer Funch med Kone, Svigerinde og Tjenestepige, Adjuncterne Holmsted, og Carøe, Baronesse Rosenkrantz, Fru Borup, Frøkenerne L. og M. Lindhard, Grosserer Prætorius, Baron Rosenkrantz, Jfr. Hofforn, Kjøbmand Thorup, Cand. med. & chirurgiæ Hahn, Cand. pharm. Stabel, Kjøbmand Reddelin, Toldbetjent og Dom. Claussen, Particulier Jensen, Handelsreisende Meyer, Avlsforvalter Saabye, Contoirist Hedegaard, Cand. juris Fog. Fra Aarhuus til Kallundborg. Kammerherre, Greve af Holstein med Tjener, Cand. philos. Schouboe med Kone, Cand. phill. C. M. Thorsen, Skibscapitain S. Halman, Landoeconom Qvistgaard, G. F. v. Løvenskjold, Sømand J. Welmann, S. Gleerup. Hof=Kobbersmed N. D. Kemp, Cancelliesecretair Wegener, Landmand N. Koefoed, Lieutenant v. Bülow.
Viborger Samler, 1839-10-30
Kjøbenhavns Børs-Cours, den 29de October. Hamborg 2 M. - a vista 197 1/2. Species 200. Obligationer (uden Renter) 95. Nationalbank-Obligationer (af Laanet den 4de Februar 1820. 101 1/2 a 102 Rbd. r. S. Disconto 5 pCent. Nationalbank-Actier 72 a 72 1/2 i rede Sølv. Copulerede i Kjøbenhavn: Hr. Capitain og Regimentsqvarteermester From Møller og Frøken Hammerich, Hr. Cand. philologi Ostermann og Jomfru Hansine Jessen. – Stadil Kirke, Sognepræst til Stadil og Thiim Hr. Severin Storm og Jomfru Ane Ludovica Bernth. – J Aarhuus, den 25de October. Hr. Bogbindermester J. Chr. Bøgh og Jomfrue Marie Christiane Bogh.
Viborger Samler, 1839-10-30
AVERTISSEMENTS. Da Dampskibsfarten mellem Aarhuus og Kallundborg saavelsom Dagvognen mellem Viborg og Randers ophører med denne Maaneds Udgang, og Vinterposttouren tager sin Begyndelse den 1ste November; saa bliver Jndleveringstiden fra den Tid til samtlige fra Viborg afgaaende Poster, saaledes: A. Posten til Randers. For løse Breve: Tirsdag Eftermiddag fra Kl. 2 til 5. Torsdag og Løverdag Formiddag fra Kl. 10 til 1.
Viborger Samler, 1839-10-30
For Penge- og Pakkepostsager: Tirsdag Formiddag fra Kl. 9 til 12. B. Posten til Holstebro, Skive, Nyekjøbing og Thisted, For løse Breve: Søndag Aften fra Kl. 6 til 9. Mandag og Torsdag Aften fra Kl. 6 til 8. For Penge- og Pakkepostsager: Søndag Aften fra Kl. 6 til 9.
Viborger Samler, 1839-10-30
Postcomptoiret i Viborg, den 30te October 1839. Hansen.
Viborger Samler, 1839-10-30
Af Umyndiges Midler under Viborg Byes Overformynderie kunne, i forestaaende 11te December Termin, 109 Rbd. 92 s. S. og T. erholdes tillaans mod anordningsmæssig Sikkerhed. Viborg Overformynderie, den 29de October 1839. P. Gjelbye. Joseph Vater.
Viborger Samler, 1839-10-30
Natten imellem den 24de og 25de d. M. er fra Sønderup Præstegaards Mark bortløben eller bortstiaalen en saars blankbruun Hoppe med hvide Haar i Panden. For den, som opbringer samme, udloves en god Douceur, naar man melder sig i Sønderup Præstegaard pr. Hobroe. Sønderup Præstegaard, den 29de October 1839. G. Høst, Sognepræst.
Viborger Samler, 1839-10-30
Nogle Spring-Vædere af god Race, ere til Kjøbs paa Friisholt Ægte Havannah Cigarer ere nylig arriverede og sælges billig hos M. N. Samson.
Viborger Samler, 1839-10-30
Chocolade, udarbeidet til den fuldkomneste Fiinhed i P. Chr. Deichmanns Fabrications-Handels Damp-Chocolade-Fabrik, Elisabethsminde ved Kjøbenhavn, er holdes til Fabrikpriserne, 36 s. a 1 Rbd. 32 s. pr. 2, hos: S. Buchwaldt i Viborg. L. K. Damgaard i Skive. P. F. Nyeboe i Ringkjøbing. F. C. Bruun i Holstebroe. R. Andrup i Lemvig. F. Schade i Nykjøbing paa Mors.
Viborger Samler, 1839-10-30
Ligesom Fabricatet med fuld Føie kan anbefales som fortrinligt, saaledes er der ogsaa sørget for dets smagfulde Udstyring. Knol-Selleri anvises tilkjøbs fra Begtrykkeriet.
Viborger Samler, 1839-10-30
Jyllandsposten vil fra 1ste Januar f. A. uden Forhøielse i Prisen blive forøget med et ugentligt Følgeblad i Tilfælde tilstrækkelig Abonnentantal maatte tiltræde Bladets 3die Aargang. Ved denne betydelige Udvidelse af Bladet seer Redactionen sig istand til at meddele meere udførlige Afhandlinger og flere interessante Gjenstande, ligesom de ærede Abonnenter indtil videre aldeles gratis kunne erholde Avertissementer indrykkede i Følgebladet Maatte mine Bestræbelser for Bladets Fremme blive lønnede med velvillig Udbredelse i Publicum paa en Tid at Bladets heldige Udstyrelse nu er sikkret ved hæderligst bekjendte Medarbeidere, haabe vi derved at kunne sættes istand til snart at udgive Bladet 2de Gange ugentlig. Da Redactionen bærer Forsendelsesomkostningerne, kan Bladet ikkun tilstilles de mindre Kjøbstæder, som tæller indtil 12 Abonnenter. Det forøgede Abonnement bedes snarest anmeldt for derefter at kunne bestemme Oplaget. Qvartalsprisen er 6 Rbmk. gjennem Postcontoirerne og hos alle Boghandlere.
Viborger Samler, 1839-10-30
Redactionen.
Viborger Samler, 1839-10-30
Auction over Vine. J Henhold til min tidligere Bekjendtgjørelse tillader jeg mig at offentliggjøre, hvilke Viinsorter der kan forventes absolut forauctionerede paa Børsen hersteds den 19de November d. A. samt herhos tilkjendegive Hovedpunkterne i Cataloget Kjøbere vedkommende. De røde Vine ere 500 Bouteiller Medoc 1ste Sort, 1000 St. Emillon, 1100 Margeaux, 1900 St. Estephe, 500 St. Julien, 1500 Hant Brion, 700 Chatenu Margeaur, 500 Chateau St. Julien, 2800 Petit Bourgogne, 600 Cate Rotie, 800 Hermitage, 800 Leouille, 800 Larose, 700 Lafitte, 2100 Portviin, hvide Vine: 600 Madera, 900 Dry Madera, 400 Madera Old London particulair, 600 Portviin, 300 Graves, 600 Sauterne, 800 Hoch Chalose 1825, 900 Rhinskviin, 1500 Champagne Sillerv, 600 Lünel, 600 Frontignae, 600 Pedro Zeminez, 600 Allicante, 600 Tinto, 300 Lacryma Christi, 300 Muscatel; Liqueurer: 600 Arragon, 700 gammel Rom, 2000 Charente Cognac 1791, 300 Hindbær dito, 600 Solbær Rom, 250 Biskop, 300 fransk Pommerantz, der samtlige sælges med Told. Endvidere paa Foustage røde Vine, 50 Oxh. Medor, 10 dito Margeaux, 10 dito Montrose St. Esterhe, 10 dito Hant Brion, 3/4 Piber Portviin, 6 Oxh. Rousillon; hvide Vine: 29 Oxh. Hoch Chalose 1822, 4 dito Graves, 2/3 Piber Madera, 15 Oxh. gammel fransk Viin, 4 dito Mallaga, 6 dito Muskat, 6 dito fransk Edite Kjøbere ere fritagne for alle af Auction flydende Omkostninger. – Det staaer enhver frit for ved givet Hammerslag kun at tage 6 Bouteiller. – Vederhæftige bekjendte Kjøbere gives 2 Maaneders rentefri Credit. Kjøbenhavn i October 1839. Fridrick Adolp Kock, Viinhandler en gros & en detail, Admiralgaden No. 160. Vildsted Mølle, i Vildsted Bye, en Miil fra Løgstøer, kan med tilliggende Eiendomme erholdes i Forpagtning efter Conditioner, som om 8te Dage blive til Eftersyn hos Forvalter Lautrup sammesteds og Forvalter Larsen paa Ganderupgaard ved Hobroe.
Viborger Samler, 1839-10-30
Efter Vedkommendes Begjering bliver, Fredagen den 22de November næst, Formiddag Kl. 11, afholdt offentlig Licitation paa Holstebroe Raadstue over Brolægning af 1000 Favne Steenbroe i Holstebroe Byes Gader i Løbet af næste Aar. Conditionerne erfares paa Licitationsstedet. Lysthavende indbydes. Holstebroe Byefoged Contoir, den 25de October 1839. C. R. Petersen.
Viborger Samler, 1839-10-30
Placat. Tirsdagen den førstkommende 5te November, Formiddag Kl. 10, bliver i den Dødsboet efter Samson Moses Enke & Søn tilhørende Gaard i denne Byes St. Mathias gade, foretaget Auction over Boets Løsøre, bestaaende af Skabe, Chatoller, en Sopha, Stole, Borde, Speile, Linned, Sengeklæder, Kakkelovne, Kobber, Messing og Tin, en Deel Kjøkken- og Brygger=Redskaber m. m. M. Conditionerne erfares ved Auctionen. Viborg, den 30te October 1839. E. Selmer, const.
Viborger Samler, 1839-11-02
67 Aarg. Kongelig allern, privilegeret No. 156. dirernestolivende. Forsendes med Brevposten i Danmark og Hertugdømmerne. Løverdagen den 2den November 1839. Denne Tidende, redigeret af Adjunct Reiss og H. Wissing, udgives 4 Gange ugentlig fra det Dons'ske Officin.
Viborger Samler, 1839-11-02
Storbritannien og Jrland. Hertugen af Bedford, Fader til Lord John Russell, er afgaaet ved Døden. Han udmærkede sig især ved sin store Rigdom, (han havde en aarlig Jndtægt af omtrent 250,000 £.) og ved sine liberale Grundsætninger. Han var født i Aaret 1766. Hans ældste Søn, Marquis af Tavistock, der som Baron Howland havde Sæde i Overhuset, arver den Afdødes Titler.